Бала саҡтан китапҡа изге мөнәсәбәт һаҡлаған Радик Закирйән улы ҡайҙа ғына эшләһә лә шиғыр яҙыуҙан туҡтамай. Лирик шиғырҙар авторы­ның ижадына бик күп композиторҙар мөрәжәғәт итә. Уның 800-ҙән ашыу шиғырына йыр яҙылған. Улар Башҡортостанда ла, Татарстанда ла бик популяр. “Ашҡаҙар” радиоһын­да ла шағирҙың һүҙҙәренә яҙылған йырҙар йыш яң­ғырай. Шиғырҙары төрлө телдәргә тәржемә ителгән. Әҙәбиәт белгес­тәре Радик Хәкимйәнде “тыуған яҡ йырсыһы” тип атай. Ҡайһы шиғырын ғына алмайыҡ, һәр береһендә тыуған ергә булған һөйөү ярылып ята. Уның ижады намыҫ, выждан, иман төшөнсәләрен тәрәнерәк аңларға ярҙам итә, күңелдә бай кисереш­тәр уята.Үҙенең бер шиғы­рын ул юҡҡа ғына “Ғүме­рем булды йырлы” тип атамаған. Йырлы ғүмер күпме кешене илһамлы итә.